El Reglament (UE) 1308/2013, de 17 de desembre de 2013, pel qual es crea l'organització comuna de mercats de productes agraris i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, regula, en la secció 4 del capítol II del títol I de la part II, els programes de suport en el sector vitivinícola, i entre d'altres qüestions, la seva presentació i contingut, així com les mesures de suport especifiques, entre les quals hi ha la destil·lació de subproductes.
El Reglament (CE) núm. 555/2008, de la Comissió, de 27 de juny, estableix normes de desplegament en relació amb els programes de suport, el comerç amb països tercers, el potencial productiu i els controls del sector vitivinícola.
L'article 52 del Reglament (UE) 1308/2013 regula la mesura de destil·lació de subproductes i estableix que es podrà donar suport a la destil·lació voluntària o obligatòria de subproductes de la viticultura que s'hagi realització d'acord amb les condicions fixades en l'annex VIII, part II, secció D de l'esmentat Reglament.
El Reglament delegat (UE) 2016/1149 de la Comissió, de 15 d'abril de 2016, completa el Reglament (UE) núm. 1308/2013 del Parlament Europeu i del Consell en allò referit als programes nacionals de suport en el sector vitivinícola i modifica el Reglament (CE) núm. 555/2008 de la Comissió.
El Reglament d'execució (UE) 2016/1150 de la Comissió, de 15 d'abril de 2016, estableix disposicions d'aplicació del Reglament (UE) núm. 1308/2013 del Parlament Europeu i del Consell en allò referit als programes nacionals de suport en el sector vitivinícola.
Aquesta normativa ha estat desenvolupada per Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol.
En aquest marc normatiu, cal articular, dins de l'àmbit territorial de Catalunya, el procediment que permeti executar les obligacions que estableixen els reglaments comunitaris i regulin la tramitació de l'ajut per a les destil·leries autoritzades.
Conseqüentment, valorada la conveniència de donar suport als destil·ladors de vi mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Aprovar les bases reguladores dels ajuts destinats a la destil·lació de subproductes de la vinificació i altres formes de transformació del raïm, en el marc del Reial decret 1363/2018, de 2 de novembre, les quals es publiquen a l'annex 1 d'aquesta Ordre.
Aprovar el procediment de tramitació telemàtica de les sol·licituds dels ajuts a la destil·lació de subproductes de la vinificació i altres formes de transformació del raïm d'acord amb l'annex 2.
Aquests ajuts cofinançats amb el FEAGA es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'Organisme Pagador dels ajuts finançats pel FEAGA i el FEADER (DOGC núm. 4743, de 19.10.2006).
Es deroga l'Ordre ARP/12/2017, de 30 de gener (DOGC núm. 7302, de 6.2.2017), per la qual s'aproven les bases reguladores dels ajuts a la destil·lació de subproductes de la vinificació i altres formes de transformació del raïm.
Aquests ajuts tenen per objecte auxiliar la destil·lació de subproductes de la viticultura que hagi estat realitzada d'acord amb les condicions que es fixen a l'annex VIII, part II, secció D del Reglament (UE) núm. 1308/2013 del Parlament Europeu i del Consell, així com en aquestes bases reguladores i d'acord amb l'Ordre ARP/354/2016, per la qual es regula l'eliminació obligatòria de subproductes de la vinificació i altres formes de transformació del raïm.
Subproductes: les brises de raïm i les mares de vi produïdes durant el procés de vinificació, així com qualsevol producte secundari obtingut durant la transformació de raïm.
Destil·lador autoritzat: qualsevol persona física o jurídica o agrupació d'aquestes persones que destil·lin subproductes de la vinificació o de qualsevol altra transformació de raïm i que estigui autoritzada per la Direcció General d'Alimentació, Qualitat i Indústries Agroalimentàries per dur a terme les destil·lacions regulades en l'article 52 del Reglament (UE) 1308/2013.
Poden ser beneficiaris d'aquests ajuts els destil·ladors o destil·ladores autoritzats que hagin destil·lat subproductes obtinguts en territori de l'Estat, en el marc de l'article 52 del Reglament (UE) 1308/2013 i amb la finalitat prevista en l'article 42 del Reglament delegat (UE) 2016/1149 de la Comissió, de 15 d'abril de 2016, i que:
a) Hagin obtingut alcohol amb un grau mínim del 92% vol.
b) L'alcohol pel qual se sol·liciti l'ajut sigui destinat exclusivament per utilitzar-lo amb finalitats industrials o energètiques, així com en el cas previst en l'apartat 9.3 d'aquest annex 1.
c) Estiguin autoritzats per a la destil·lació de subproductes en el marc de l'article 52 del Reglament (UE) núm. 1308/2013 per la Direcció General d'Alimentació, Qualitat i Indústries Agroalimentàries.
d) Estar inscrits en el registre territorial a què es refereix l'article 40 del Reglament dels Impostos Especials, aprovat pel Reial decret 1165/1995, de 7 de juliol, que disposa el codi d'activitat i de l'establiment (CAE) previst en l'article 41 de l'esmentat Reglament.
4 Quantia dels ajuts i incompatibilitats dels ajuts.
4.1 L'import de l'ajut a pagar als destil·ladors o destil·ladores autoritzats per la destil·lació dels subproductes és:
a) 1,100 euros/% vol/hl, per l'alcohol obtingut a partir de brises.
b) 0,500 euros/% vol/hl, per l'alcohol obtingut a partir de vi i mares.
4.2 Com a compensació de les despeses de transport i recollida dels subproductes, el/la destil·lador/a ha de pagar al productor els imports següents quan hagi estat aquest últim el que ha suportat la despesa:
a) 0,571 euros/% vol/hl, per brises lliurades.
b) 0,400 euros/% vol/hl, per vi i mares lliurades.
4.3 No es pagarà cap ajut pel volum d'alcohol que superi el 10% de la riquesa alcohòlica del vi produït a tot l'Estat espanyol.
En cas de superar-se aquest percentatge, l'import de l'ajut es reduirà d'acord amb el percentatge ultrapassat, reducció que determina i comunica el Fons Espanyol de Garantia Agrària (FEGA) segons l'article 58.3 del Reial decret 1363/2018.
4.4 La percepció d'aquest ajut és incompatible amb qualsevol altre que, per a la mateixa finalitat o objecte, poguessin establir altres administracions o entitats públiques o privades, nacionals o internacionals.
5 Procediment d'autorització de destil·ladors/es
5.1 Els destil·ladors o les destil·ladores interessats/des que reuneixin els requisits establerts en l'apartat 3 presentaran una sol·licitud d'autorització que s'adreçarà al director o directora general d'Alimentació, Qualitat i Indústries Agroalimentàries i que es presentarà per mitjans telemàtics des de la pàgina web de la Seu electrònica de la Generalitat de Catalunya http://seu.gencat.cat/ i d'acord amb el procediment establert en l'annex 2, com a màxim el 31 de juliol de la campanya anterior a la qual hagi de tenir efecte l'autorització.
5.2 Juntament amb la sol·licitud, els/les destil·ladors/es hauran de presentar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i que no hagin experimentat cap modificació.
En aquest supòsit, cal indicar la data i l'administració i l'òrgan o dependència en què van ser presentats i el procediment a què feia referència.
Si l'òrgan instructor, per causes alienes a la seva actuació, no pot aconseguir els documents, ha de requerir a la persona beneficiària que els aporti en el termini de 10 dies hàbils, a comptar des de l'endemà de la recepció del requeriment.
a) Verificació de les dades d'identitat de la persona sol·licitant o de qui la representi si autoritza al DARP a obtenir aquesta informació, segons l'apartat 4.4; en cas contrari, haurà d'aportar fotocòpia del DNI/NIF/NIE.
Si aquesta documentació està disponible al Registre d'Entitats Jurídiques o al Registre de Cooperatives, el DARP ho verificarà d'ofici.
d) Document que acrediti la representació la persona que signa la sol·licitud, si escau.
e) Còpia del certificat expedit per l'Oficina Gestora d'Impostos Especials, que autoritza el funcionament de la destil·leria, d'acord amb l'article 40 del Reial decret 1165/95, Reglament d'impostos especials.
f) Còpia del certificat de calibratge i certificat de control metrològic dels instruments de mesura.
5.3 La presentació de la sol·licitud per part de la persona interessada comportarà l'autorització al DARP per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
5.4 Les autoritzacions tindran validesa mentre que no es retirin expressament, o hi renunciï el destil·lador o destil·ladora.
No obstant això, els destil·ladors o destil·ladores hauran de comunicar per correu electrònic a l'adreça [EMAIL], abans de l'inici de cada campanya vitícola la seva intenció de prorrogar o suspendre la seva col·laboració en la campanya, així com declarar que han complert satisfactòriament els requisits que estableix la normativa de la Unió Europea durant la campanya anterior.
En cas de sol·licitar aquesta pròrroga, el director o la directora general d'Alimentació, Qualitat i Indústries Agroalimentàries confirmarà l'autorització i ho comunicarà a les persones interessades.
5.5 El destil·lador o destil·ladora que pateixi alguna variació en relació amb les condicions en virtut de les quals es va concedir l'autorització haurà de comunicar-ho de manera immediata a la Direcció General d'Alimentació, Qualitat i Indústries Agroalimentàries a través de la Seu electrònica de la Generalitat de Catalunya http://seu.gencat.cat/ i d'acord amb el procediment establert en l'annex 2.
6 Obligacions i compromisos del destil·lador que sol·licita l'autorització.
El destil·lador que sol·liciti autorització per a actuar en el marc de l'ajut a la destil·lació de subproductes està obligat i assumeix els compromisos següents amb la signatura de la sol·licitud d'ajut:
- Rebre els productes lliurats pels productors al més tard el 15 de juny de la campanya vitícola.
- Dur a terme la destil·lació de subproductes per als quals es demani ajut com a molt tard el dia 15 de juliol de la campanya de la campanya vitícola de què se tracti i pagar al productor, quan aquest hagi assumit la despesa, l'import destinat a compensar les despeses de transport de la matèria primera.
- No fabricar alcohol a partir de melasses, ni de qualsevol altre producte no vínic, ni emmagatzemar aquell o aquests en el recinte de la fàbrica, durant el temps de vigència de l'autorització.
- Facilitar al productor en el termini del mes següent al de l'entrega del subproducte, com a justificant del seu lliurament, un certificat que esmenti almenys la naturalesa, la quantitat i el grau alcohòlic volumètric del producte enviat, així com la data del seu lliurament i si les despeses del transport són a càrrec del productor o del destil·lador.
Amb la sol·licitud d'ajut, s'aportarà còpia d'aquests certificats.
- Portar comptes separats dels diferents tipus de productes lliurats.
- Facilitar tota la documentació i informació que li sigui requerida per a justificar que l'alcohol resultant de la destil·lació a la qual s'ha concedit ajut s'utilitzarà exclusivament amb fins Industrials o energètics.
- Sotmetre's a les inspeccions de l'autoritat competent.
7.1 Les sol·licituds per acollir-se a aquests ajuts es presentaran per mitjans telemàtics des de la pàgina web http://seu.gencat.cat/, d'acord amb el procediment establert en l'annex 2, i mitjançant els formularis normalitzats establerts pel DARP.
7.2 Cada sol·licitud es referirà únicament a l'alcohol obtingut a partir dels subproductes recollit en el document "Resum mensual d'entrada de matèries primeres destil·lades i de alcohol obtingut".
7.3 El termini de presentació de sol·licituds és el comprès entre el 16 d'octubre i el 20 de juliol de cada campanya.
7.4 Amb les sol·licituds s'ha d'adjuntar la documentació que es detalla a continuació:
a) Resum mensual d'entrada de matèries primeres destil·lades i de alcohol obtingut.
b) Prova de la destil·lació dels subproductes per a la qual es sol·licita l'ajut (Model 520-Part de resultat d'operacions de treball, de la Agència Tributària- Impostos especials).
c) Certificats de recepció de subproductes per a la destil·lació que relacioni els lliuraments de matèries primeres realitzades pels productors o productores que hagin donat origen a l'alcohol obtingut.
d) Document justificatiu de qui assumeix el pagament del transport dels subproductes a la destil·leria.
7.5 La sol·licitud inclourà declaracions responsables sobre aspectes que es detallen a continuació i que la persona sol·licitant ratifica mitjançant la signatura de la sol·licitud:
b) Si després de la verificació de les dades contingudes en la sol·licitud es comprova l'existència de dades falses que en cap cas puguin considerar-se errors o defectes esmenables, la sol·licitud no es considerarà admissible per a rebre cap ajut per a aquesta mesura, a més sense perjudici de la instrucció del procediment d'infracció segons l'article 39.1.d) de la Llei 24/2003, de 10 de juliol.
7.6 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
7.7 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
8 Tramitació de les sol·licituds i resolució
8.1 Aquests ajuts s'atorguen als destil·ladors autoritzats pel Fons Espanyol de Garantia Agrària (FEGA) segons l'article 3.1 d'aquestes bases reguladores, de forma directa i fins exhaurir el volum màxim d'alcohol que pot percebre ajut.
En cas de sobrepassar-se, el FEGA establirà el percentatge de reducció per tal de no superar el límit de la disponibilitat pressupostària establerta per a la mesura d'ajut.
8.2 L'òrgan competent per instruir el procediment de tramitació de les sol·licituds és el Servei de Regulació de Mercats Agroalimentaris i l'òrgan competent per resoldre és la persona titular de la Direcció General d'Alimentació, Qualitat i Indústries Agroalimentàries.
8.3 Els actes de tràmit que hagi de notificar l'òrgan instructor o el concedent es notificaran a les persones interessades individualment segons l'Annex 2 d'aquestes bases reguladores.
8.4 En la resolució de concessió hi figuraran, com a mínim, l'import de les actuacions subvencionables, el percentatge i l'import de la subvenció aprovada i la procedència dels fons amb què es finança l'ajut i les condicions que haurà de complir la persona beneficiària, el termini d'execució i de justificació de les actuacions subvencionades.
8.5 La notificació s'efectuarà individualment segons l'Annex 2 d'aquestes bases reguladores.
9 Justificació del destí de l'alcohol obtingut
9.1 Per justificar la destinació de l'alcohol pel qual sol·liciti ajut, el destil·lador o destil·ladora ha de presentar a través de la Seu electrònica de la Generalitat [URL], realitzant una aportació de documentació associada a l'expedient o expedients de sol·licitud d'ajut, en el termini de 20 dies des que finalitza la sortida de cada lot, la documentació que s'indica a continuació:
a) Certificat de sortides diàries d'alcohol que recull, almenys, la quantitat i el grau volumètric de l'alcohol que ha sortit i la identificació del productor o productora.
b) Còpia del document administratiu electrònic (e-DA) previst en l'article 22 del Reial decret 1165/1995, de 7 de juliol, pel qual s'aprova el Reglament dels Impostos Especials, amb un número de referència assignat ARC (codi de referència administratiu) amb 21 caràcters i vàlid per a emparar el moviment de la partida, al qual ha de constar l'acceptació de l'empresa receptora.
9.2 Les toleràncies admeses en la justificació de la destinació de l'alcohol són:
b) 0,5% de les quantitats d'alcohol retirades dels magatzems com a pèrdua d'alcohol deguda a un o diversos transports terrestres.
9.3 Es podrà considerar que el alcohol obtingut ha tingut un ús industrial o energètic si ha estat desnaturalitzat, d'acord amb el Reial decret 1165/1995, pel qual s'aprova el Reglament dels impostos especials, amb un producte que n'impedeixi la utilització per a un ús diferent a l'industrial o energètic.
La desnaturalització es justificarà mitjançant un informe o document alternatiu expedit per un inspector d'impostos especials que l'alcohol s'ha desnaturalitzat d'acord amb els criteris del paràgraf anterior.
10 Pagament de l'ajut al destil·lador
10.1 El/La destil·lador/a autoritzat/da podrà percebre un pagament parcial del 80% de l'import de l'ajut, pels volums sol·licitats, per a la qual cosa haurà de justificar a través de la seu electrònica de la Generalitat [URL], mitjançant una aportació de documentació associada a l'expedient o expedients de sol·licitud d'ajut:
a) Que ha realitzat el pagament d'un percentatge equivalent dels imports establerts en concepte de transport al productor, quan aquest s'hagi fet càrrec d'aquestes despeses, o bé que presenti la renuncia del mateix a efectuar-lo.
b) Que l'alcohol obtingut per destil·lació i pel qual se sol·licita ajut ha estat destinat a finalitats energètiques o industrials, o bé que ha estat desnaturalitzat, d'acord amb l'apartat 9.3 d'aquestes bases reguladores.
En cas que no es tinguin aquests dos justificants, podrà percebre la bestreta del 80% presentant una garantia igual a l'import de bestreta, la qual s'alliberarà quan es disposi de l'esmentat justificant.
10.2 Abans del dia 16 d'octubre de la campanya següent, es farà el pagament de l'ajut, o del saldo en cas que la persona destil·ladora hagi percebut una bestreta.
Prèviament, si s'escau, la persona destil·ladora autoritzada ha d'haver presentat a través de la seu electrònica de la Generalitat [URL], mitjançant una aportació de documentació associada a l'expedient o expedients de sol·licitud d'ajut, la documentació que justifiqui el pagament de les despeses de transport a les persones productores que se n'hagin fet càrrec.
10.3 Si la persona destil·ladora autoritzada no justifica el pagament als productors de les despeses de transport abans del pagament del saldo i/o no presenta els justificants de la destinació de l'alcohol obtingut abans del dia 31 de gener de la campanya següent a la de referència, haurà de retornar al Departament d'Agricultura, Ramaderia, Pesca i Alimentació els imports que ha percebut juntament amb els interessos corresponents o s'executarà la garantia presentada per aquesta quantia.
11.1 Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut, i en tota cas les establertes en el capítol IV del Reglament d'Execució (UE) 2016/1150, i d'inspeccionar les instal·lacions de les destil·leries i cellers per comprovar que es compleixen la finalitat dels ajuts, els requisits i compromisos establerts en aquestes bases reguladores.
11.2 Les destil·leries beneficiàries de l'ajut estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents estatals o europeus, d'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i la Llei 38/2003, de 17 de novembre, general de subvencions.
12 Revocació i reintegrament de les quantitats percebudes indegudament
12.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar els interessos corresponents, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013, i les seves disposicions d'aplicació, així com en el cas de l'incompliment dels requisits i les condicions establerts en aquestes bases reguladores.
12.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.3 La recuperació dels pagaments indeguts s'efectuarà d'acord amb l'article 40 del Reglament d'Execució (UE) núm. 2016/1150 i l'article 7 del Reglament d'Execució (UE) núm. 809/2014.
També escaurà el reintegrament de les quantitats percebudes i l'exigència d'interès de demora corresponent en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.4 El reintegrament de les quantitats percebudes indegudament es regeix pel que estableixen el Reglament (UE) 1306/2013 i les normes d'aplicació que el completen i desenvolupen, el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com en el Reglament (UE) 1306/2013 del Parlament Europeu i del Consell, en el Reglament Delegat (UE) 907/20141 de la Comissió i en el Reglament d'Execució (UE) 908/2014 de la Comissió.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del Procediment administratiu comú de les administracions públiques, sens perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei de Regulació de Mercats Agroalimentaris, i l'òrgan competent per resoldre és la persona titular de la Direcció General d'Alimentació, Qualitat i Indústries Agroalimentàries, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
El règim sancionador aplicable als ajuts per a les destil·leries és el que preveu el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, així com la normativa reguladora de l'ordenació del sector vitivinícola aplicable a Catalunya.
Si aquesta conducta està tipificada com a infracció en la legislació aplicable, dona lloc a la incoació de l'expedient sancionador oportú, d'acord amb el règim sancionador a què fa referència l'apartat anterior.
14.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, el control i l'auditoria, així com de seguiment i avaluació, d'acord amb l'article 117.1 del Reglament (UE) 1306/2013.
A aquests efectes, assisteixen als beneficiaris els drets establerts en les normes sobre el tractament de dades del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte del tractament de dades personal i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades) i la Llei orgànica 3/2018, de 5 de desembre, de Protecció de dades personals i garantia dels drets digitals.
14.2 D'altra banda, els beneficiaris, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior.
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 1306/2013 del Parlament Europeu i del Consell, de 17 de desembre de 2013, sobre finançament, gestió i seguiment de la Política Agrícola Comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina https://seu.gencat.cat
En el cas que l'import total de la subvenció adjudicada superior a un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
D'acord amb l'article 43 de la Llei 39/2015, d'1 d'octubre, del Procediment Administratiu Comú de les Administracions Públiques i amb l'article 56.4 de la llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Des del moment en què es rebutja la notificació, aquesta es considera practicada.